
Ordin nr. .........................2026
[bookmark: _Hlk236214017][bookmark: _Hlk101952170][bookmark: _Hlk99099766][bookmark: _GoBack]pentru modificarea și completarea Regulamentului privind desemnarea operatorului  desemnat al pieței de energie electrică, aprobat prin Ordinul președintelui Autorităţii Naţionale de Reglementare în Domeniul Energiei nr. 94/2023 


Având în vedere:
prevederile art. 3 pct. 68 și  ale art. 43 alin. (1) din Legea energiei electrice şi a gazelor naturale nr. 123/2012, cu modificările şi completările ulterioare, precum şi prevederile art. 5 alin. (1) lit. c) din Ordonanţa de urgenţă a Guvernului nr. 33/2007 privind organizarea şi funcţionarea Autorităţii Naţionale de Reglementare în Domeniul Energiei, aprobată cu modificări şi completări prin Legea nr. 160/2012, cu modificările și completările ulterioare,
În temeiul:
art. 4 alin. (1) – alin. (4) și alin. (8) – alin. (10), art. 6 și ale art. 9 alin. (8) lit. a) din Regulamentul (UE) 2015/1222 al Comisiei din 24 iulie 2015 de stabilire a unor linii directoare privind alocarea capacităților și gestionarea congestiilor,
președintele Autorității Naționale de Reglementare în Domeniul Energiei emite următorul ordin:


Art. I - Regulamentul privind desemnarea operatorului desemnat al pieței de energie electrică, aprobat prin Ordinul preşedintelui Autorităţii Naţionale de Reglementare în Domeniul Energiei nr. 94/2023, publicat în Monitorul Oficial al României, Partea I, nr. 967 din 25 octombrie 2023, se modifică şi se completează după cum urmează:
1. La articolul 9, alineatul (1) se modifică şi va avea următorul cuprins:
”(1)  OP interesaţi care nu au mai fost desemnați anterior ca OPEED pot depune cerere de desemnare OPEED în perioada 1 iunie-31 august.”
2. După articolul 12 se introduc șapte noi articole, art 121, 122 ,123, 124, 125, 126 și 127, cu următorul cuprins:
”121 - Dispozițiile articolelor 9÷12 nu se aplică în cazul OPEED desemnați anterior care solicită redesemnarea în calitate de OPEED, caz în care devin aplicabile dispozițiile art. 12^2 ÷12^7.
122 – Pentru a fi redesemnat OPEED, un OP depune/transmite la ANRE, cu cel puțin 60 de zile înainte de încetarea valabilității deciziei de desemnare emise anterior de ANRE, o cerere, conform anexei care face parte integrantă din prezentul regulament, însoţită de următoarele documente:
a) o declarație pe proprie răspundere a reprezentantului legal din care să rezulte dacă, până la data cererii au intervenit sau nu modificări de orice natură ale documentaţiei iniţiale de desemnare ca OPEED sau ale elementelor care au stat la baza întocmirii acesteia, precum și dacă se menține îndeplinirea cumulativă a criteriilor prevăzute la art. 6 alin. (1) din CACM, avute în vedere la data desemnării inițiale;
b) în cazul în care au intervenit modificări de orice natură ale documentaţiei iniţiale de desemnare ca OPEED sau ale elementelor care au stat la baza întocmirii acesteia, se vor transmite versiunile actualizate ale respectivelor documente, cu indicarea elementelor la care au intervenit modificări;
c) declarație pe proprie răspundere a reprezentantului legal din care să rezulte că la data cererii de redesemnare sunt în vigoare acordurile de alocare a capacităţilor interzonale prevăzute la art. 45 şi 57 din CACM și că solicitantul a aderat la acestea și îi sunt opozabile, precum și angajamentul menținerii aderării pe toată durata de valabilitate a desemnării ca OPEED;
d) declarație pe proprie răspundere a reprezentantului legal din care să rezulte că la data cererii de redesemnare este în vigoare contractul de prestare a serviciilor de deservire a unui OP de către un alt OPEED, cerință aplicabilă în cazul în care OPEED desemnat a optat, în condițiile legii, la serviciile unui terţ pentru realizarea atribuțiilor specifice pentru care a fost desemnat, precum și angajamentul menținerii valabilității acestuia pe toată durata de valabilitate a desemnării ca OPEED;
123- (1) Pentru a fi redesemnat OPEED, OP trebuie să fie la data redesemnării titular al unei licenţe pentru activitatea de administrare a pieţelor organizate de energie electrică, iar din declarațiile prevăzute la art. 12^2 trebuie să rezulte menținerea îndeplinirii cumulative a criteriilor prevăzute la art. 6 alin. (1) din CACM, avute în vedere la data desemnării inițiale. 
(2) Redesemnarea OP în calitate de OPEED se face pe o perioadă de maximum 4 ani.
124- În cazul prevăzut la art. 122 lit. b), ANRE are dreptul să solicite orice documente dintre cele prevăzute la art. 7, care pot avea legătură cu modificarea intervenită.
125 – Solicitantul va depune la ANRE completările solicitate în termen de maximum 10 zile de la data solicitării prevăzute la alin. (124).
126- După finalizarea procesului de analiză a documentaţiei depuse de solicitant, se întocmeşte un raport prin care se propune spre dezbatere și adoptare Comitetului de reglementare al ANRE modul de soluţionare a cererii solicitantului, precum şi proiectul de decizie aferent; soluția adoptată se aprobă prin decizie a preşedintelui ANRE.
127 - OP redesemnat OPEED are obligaţia să publice pe pagina proprie de internet decizia emisă de către ANRE în acest sens, în termen de maximum 2 zile lucrătoare de la data comunicării acesteia.”

Art. II - Anexa la Regulament se modifică și se înlocuiește cu Anexa la prezentul ordin. 
Art. III - Operatorii pieței de energie electrică duc la îndeplinire prevederile prezentului ordin, iar entitățile organizatorice din cadrul Autorității Naționale de Reglementare în Domeniul Energiei urmăresc respectarea prevederilor prezentului ordin.
Art. IV - Prezentul ordin se publică în Monitorul Oficial al României, Partea I şi intră în vigoare la data publicării.


Preşedintele Autorităţii Naţionale de Reglementare în Domeniul Energiei,
[bookmark: _Hlk143613158]George-Sergiu NICULESCU









Anexa  la Regulament


CERERE

pentru desemnarea/redesemnarea în calitate de OPEED
(Model)



Către,
 Autoritatea Naţională de Reglementare în Domeniul Energiei (ANRE)


Subscrisa, …...................................................................(denumire solicitant), înregistrată la Oficiul Registrului Comerţului cu nr. ..........................., CUI ............................., cu sediul în localitatea ...................................., str. .................................... nr. ........, cod poştal ............., telefon ......................, e-mail ................................, website ........................................................, reprezentată legal prin ......................................................, în calitate de ................................................ solicit desemnarea/redesemnarea în calitate de OPEED.

În susţinerea cererii anexez documentaţia necesară desemnării în calitate de OPEED, formată din următoarele documente:
– .......................................................................
– .......................................................................
– .......................................................................
– .......................................................................
– .......................................................................
– .......................................................................



Reprezentantul legal al OP,
..........................................................
(numele şi prenumele în clar, semnătura)

